**Prijedlog obrasca za pripremu nastave koja implementira**

**razvoj ključnih kompetencija**

**Škola: “**Marko Nuculović”

**Ime/na i prezime/na nastavnika:** Silvija Marniković, Ivana Đurković, Marina Ljuljić, Redžep Čobaj, Razije Nikočević, Nevila Brisković, Alfred Marniković, Sahibe Hodžić

|  |  |
| --- | --- |
| **1. Predmet/predmeti, integrisana nastava, Vannastavna/**  **vanškolska aktivnost:** | Crnogorki jezik, 7. razred, 2 časa  Albanski jezik i književnost, 9. razred, 1 čas  Informatika sa tehnikom, 1 cas  Engleski jezik, 9 razred, 2 časa  Matematika, 1 cas  Fizika 2 časa  Fizičko vaspitanje, 2 časa |
| **2. Tema** (za projekt/ integrisanu nastavu/ aktivnost) /  **Obrazovno/ vaspitni ishod** (za predmet)**:** | ***,,Razmišljajmo zeleno” (zdrava ishrana)*** |
| 3. **Ishodi učenja**  (iz službenog programa za određeni predmet) | **Crnogorski jezik**  - samostalno piše kraće funkcionalne tekstove  - piše po uzoru anketna pitanja, vrši anketu u školi    **Informatika**   * navede prednosti korišćenja tabelarnih proračuna u različitim situacijama i grafički prikaz podataka     **Engleski jezik**   * Traži i daje informacije koristeći vokabular pripremanja hrane; * učestvuje u razgovoru na temu zdrave ishrane koristeći glagolske oblike za izražavanje sadašnjih i prošlih radnji; * Koristi tranzicione veznike za izražavanje redosleda ideja; * Na osnovu tabela/formulara izvodi zaključke, te sastavlja tekstualne poruke.     **Matematika**   * analiziraju anketu i pomoću razmjera, proporcije i procenta obrađuju statističke podatke o anketi „Zdrava ishrana“     **Fizika**  -Prepozna koji su izvori obnovljive energije -Objasni kako se energija troši i obnavlja, i kome se ta energija predaje.  -Objasni zašto je potrebna energija iz hrane  **Albanski jezik i književnost**   * Učenik obogaćuje i razvija rječnik raznim pojmovima i izrazima. * Na kraju učenja, učenik će imati viši spektar znanja o zdravoj ishrani, zato što će se informisati preko raznih medija o zdravoj ishrani, da bi se pripremio za aktivnosti o projektu na datu temu.     **Fizičko vaspitanje**   * Procijeniti štetnost gaziranih pića. * Objasniti zašto je štetno preskakati obroke. * Istaknuti važnost čitanja deklaracija prehrambenih proizvoda. |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | **1.Kompetencija pismenosti** (2.1.1. 2.1.2 2.1.3. 2.1.8)  Pri izradi ankete učenici funkcionalno koriste pravopis i gramatiku u pisanju i govoru. , a analizirajući rezultate ankete koristi podatke da argumentuje svoje tvrdnje  **2.Kompetencija višejezičnosti**  - prilikom učenja vokabulara o zdravoj ishrani, prilikom predstavljanja recepata (2.2.1.)  - prilikom *brainstorming* aktivnosti, i aktivnosti pisanja i tradicionalnih recepata i motivacionih poruka, učenici govore, čitaju i pišu na engleskom koristeći vokabular i osnovne gramatičke norme, na nivou A1-A2 po ZEROJ (2.2.4. i 2.2.5.)  **3.Matematička kompetencija**  -pri obradi odgovora upitnika, učenici primjenjuju proporcionalnost, razmjeru i procentni račun u svakodnevnim životnim situacijama. (2.3.6)  **4. Digitalna kompetencija**  - pri izradi i objavi tradicionalnih recepata, kao i pri objavi motivacionih poruka na temu zdrave ishrane na društvenim mrežama koristi razne digitalne alate i digitalno-komunikacione tehnologije (2.4.5. i 2.4.8.)  **5. Lična, društvena i kompetencija učenja kako učiti**  - pri izradi motivacionih poruka na temu zdrave ishrane i izradi brošure izražava brigu o svom i zdravlju drugih, i argumentije svoje stavove (2.5.2. i 2.5.8.)  -Fizičko vaspitanje (2.5.2./ 2.5.2.8./ 2.5.20.)  **6. Građanska kompetencija**  - angažuje se dobrovoljno u aktivnostima od javnog značaja pri učešću u aktivnostima kreiranja i dijeljenja motivacionih postera na temu zdrave ishrane (2.6.9.)  **7.Preduzetnička kompetencija**  - učestvovanjem u radu i izradom postera, panoa, organizovanjem izložbe tradicionalnih jela, obradom anketnih formulara i definisanjem krajnjih jasnih ciljeva učenici unapređuju svoje ideje eksperementišući svojim idejama i kompetencijama konstruktivno rješavajući dati problem ( 2.7.4.)  **8.Kompetencija kulturološke svijesti i izražavanja**  - pri izradi ankete, te pri pretvaranju gotovih podataka iz istraživanja kao i svog poznavanja tradicionalne kuhinje u motivacione poruke na temu zdrave ishrane učenici generišu i prenose svoje ideje (2.8.2. i 2.8.4.) |
| **5. Ciljna grupa** | **Učenici VII, VIII i IX razreda** |
| **6. Broj časova i vremenski period realizacije** | 5 radnih dana, februar, 2021  Crnogorski jezik, 2 časa  Albanski jezik, 1 cas  Engleski jezik, 2 časa  Informatika sa tehnikom, 1 čas  Matematika, 1čas  Fizika, 2 časa  Fizičko vaspitanje, 2 časa |
| **7. Scenario -** strategije učenja i njihov slijed, iskazan, kroz  **aktivnosti učenika** | ***Crnogorski jezik:***  ***I ČAS:***  ***Učenici:***  U uvodnom dijelu časa učenici se upoznaju sa pojmom anketa i anketiranje, popunjavaju anketu na temu čitanja (razumiju da treba iskreno da odgovore na pitanja, da su rezultati ankete anonimni i razumiju zašto se radi anketa)  U glavnom dijelu časa dogovaraju se koja će biti tema njihove ankete (zdrava ishrana) koju će sprovesti u školi i jasno definišu ciljeve anketiranja  formulišu kratka i jasna pitanja ankete na temu zdrave ishrane  -sprovode anketu nakon časa  **II ČAS (Nakon časa matematike i informatike)**  -Učenici nakon analize objavljuju rezultate ankete  -Diskutuju rezultate ankete  -izvode zaključke na osnovu dobijenih rezultata  -izradjuju plan daljih aktivnosti vezano za rezultate ankete.    **Informatika**  -učenici se upoznaju sa Excel programom  -podatke anketiranja unesu u tabelu  -Podatke prikazuju grafički  -analiza podataka ankete  upoređuju rezultate koje su dobili ručno sa onima u excel tablici    **MATEMATIKA:**  Uvodni dio časa**:**   * Obnavljanje procenta i proporcije * postavljaju pitanja o nejasnoćama * podjela u dvije grupe   Glavni dio časa**:**   * analiziraju anketu proračunavanjem * koriste razmjeru, proporciju i procenat i obradjuju statističke podatke o anketi „ Zdrava Ishrana“   Završni dio časa**:**   * Predstavnik grupe predstavlja dobijene rezultate * Provjera tačnosti     **Engleski jezik (1)**  Uvodni dio časa   * Brainstorming: tradicionalna jela u Crnoj Gori, njihovi sastojci i njihovo porijeklo.   Glavni dio časa   * Učenici u 2 grupe odaberu po jedno tradicionalno jelo i pišu recept za pripremu tog jela. Pri tom koriste vokabular na temu pripreme hrane (koji je obrađen u okviru jednog od prethodnih časova). Grupe potom čitaju svoje recepte, ističući porijeklo namirnica (lokalnih izvora, prerađeni ili svježi, prirodni proizvodi, zdrava hrana ili ne).   Završni dio časa:   * Domaći: objedine recepte na nivou razreda te ih objave u obliku brošure na društvenim mrežama škole.   **Engleski jezik (2)**  Uvodni dio časa   * Mapa uma: anketno istraživanje, koraci/etape   Glavni dio časa   * U 2 grupe učenici izvode zaključke sa tabelarnih prikaza rezultata ankete (koji su preuzeti iz časova matematike i informatike). Potom objedinjuju svoje zaključke, te na osnovu njih pišu motivacione poruke (na engleskom) na temu zdrave ishrane.   Završni dio časa:   * Domaći: u postojećim grupama, prenijeti poruke na hamer/poster papire, koji će potom biti postavljeni u holu škole i na društvenim mrežama škole.     **Fizika**  Uvodni dio časa: Učenici odgovaraju na postavljena pitanja: šta je energija, kako se dobija energija, šta je obnovljiva energija, itd.  Glavni dio čas: - Učenici se upoznaju sa temom i dijele se u dvije grupe.  Prva grupa: dobija nastavni listić sa riječima (sunce - energija).  Druga grupa - (ishrana - čovjek, biljke, životinje).  Učenici vode diskusiju o efektu sunca na životnu sredinu, uticaj sunčeve energije kao obnovljivi izvor energije na rast i uzgoj bilja i životinjskog svijeta, kako dolazi čovjek do hrane i koje su prednosti zdrave ishrane.  Završni dio časa: Učenici gledaju video - Zdrav način života - i popunjavaju tabelu sa pitanjima.  Drugi čas: Formiraju piramidu ishrane na hamer papiru.  **Albanski jezik i književnost**  Uvodni dio časa:  Nastavnik prikazuje iz PPT prezentacije sliku tanjira zdrave ishrane i postiče raspravu među učenicima o zastupljenosti pojedinih grupa namirnica u njihovoj ishrani.  Glavni dio časa:  Nastavnik objašnjava šta su serviranja u planiranju jelovnika i demonstrira učenicima serviranja pomoću slika. Nastavnik demonstrira dva primjera jelovnika, komentariše i objašnjava važnost vođenja dnevnika zdrave ishrane.  Učenici na hamer papiru crtaju slike omiljene zdrave hrane koju imaju u nedjeljnom dnevniku ishrane, te je opisuju riječima.  Završni dio časa:  Učenici rješavaju kviz o zdravoj ishrani.    **Fizičko vaspitanje**  Uvodni dio časa.  Nastavnik navodi tri najčešća propusta u ishrani (gazirana pića,slatkiši i grickalice) i radi malu anketu medju učenicima koji od tih propusta je najprisutniji.  Osnovni dio časa  Metodom razgovora učenici i nastavnik/ca navode štetnost slatkiša, grickalica i gaziranih pića.  Zatim prolaze kroz odabir najzdravijih medju-obroka, sendviča, napitaka i grickalica. Kroz razgovor učenika s nastavnikom navodi sa važnost fizickog vežbanja za zdravlje čovjeka i nastavnik ili učenici demonstriraju neke od vežbi.  Završni dio časa:  Učenici samostalno utvrdjuju znanje koje su stekli kroz predavanja igrom *U supermarketu* gde prema uputstvima trebaju napraviti svoj dnevni plan ishrane.    **\* Integrisana aktivnost na nivou škole (razredi 1-9):**   * Izložba tradicionalnih jela, * Postavljanje postera u školi na temu zdrave ishrane * Predstavljanje rezultata ankete * Planiranje aktivnosti u skaldu sa rezultatima ankete |
| **8. Nastavni materijali za podučavanje i učenje** | Udžbenici, film, anketa, matematičke formule, slike, video snimci, nastavni listići, hamer papir, amabalaže namirnica sa deklaracijom, sličice sa prehrambenim namirnicama, ljepak. |
| **9. Potrebna materijalna sredstva** | Računari, Internet, štampač (po mogućnosti u boji), Excel, projektori, |
| **10. Očekivani rezultati** | * Panoi sa motivacionim porukama o zdravoj ishrani * Recepti nacionalnih jela u ebrošuri * Izložba tradicionalnih jela * Panoi sa rezultatima ankete o zdravoj ishrani. |
| **11. Opis sistema vrednovanja** | Prezentovanje mapa uma, dijagrama, postera, PPT na temu zdrave ishrane, po sledećoj skali vrijednovanja:   * 70% učenika uspješno izvršilo svoje zadatke - zadovoljavajuće * 80% učenika uspješno izvršilo svoje zadatke – uspješno * 90% i više učenika uspješno izvršilo svoje zadatke – izvrsno. |
| **12. Evaluacija** | Evaluacija se sprovodi nakon implementacije ove pripreme, koju prate materijali korišćeni u realizaciji časova, obrasci za samoevaluaciju i evaluacija ispunjenih obrazaca. |